hotchpotch/miracl-hf-unified huggingface dataset:
เจียงซือ
เจียงซือ (, เวด-ไจลส์: jiangshi, "แปลว่า "ศพแข็ง"") เป็นผีจำพวกแวมไพร์หรือซอมบี้ตามความเชื่อของจีน
เจียงซือ ปรากฏในวัฒนธรรมร่วมสมัยหลายประการ เช่น ภาพยนตร์ชุด "Mr. Vampire" ("ผีกัดอย่ากัดตอบ") ซึ่งมีด้วยกันทั้งหมด 5 ภาค หรือในวิดีโอเกมต่าง ๆ เช่น "Reigen Doushi" (เปา เปา) โดยมักปรากฏในเครื่องแต่งกายชุดขุนนางยุคราชวงศ์ชิงหรือตัวละครในการ์ตูนญี่ปุ่นชุด "Dragon Ball" ชื่อ เจาสึ () ก็ดัดแปลงมาจากเจียงซือ
เจียงซือ เชื่อว่าเป็นแวมไพร์ที่อาศัยนอนหลับอยู่ในโลงศพหรือถ้ำในเวลากลางวัน และในเวลากลางคืนจะออกหากินด้วยการดูดเลือดของมนุษย์หรือสิ่งมีชีวิตต่าง ๆ ด้วยการกระโดด เจียงซือมีผิวที่ขาวซีดและมีขนยาว ซึ่งเกิดจากเชื้อรา ที่เจริญเติบโตบนร่างกาย แต่ถ้าเจียงซือกระโดดข้ามกระสอบข้าว จะก้มลงนับเมล็ดข้าวทุกเมล็ด ซึ่งวิธีป้องกันเจียงซือ บางครั้งจะใช้การโปรยเมล็ดพืชหรือข้าวไว้ตามทางเดินหรือหลังคาบ้าน เพื่อถ่วงเวลาให้เจียงซือนับเมล็ดข้าวจนถึงเช้า ซึ่งวิธีการเช่นนี้ก็เป็นวิธีเดียวกันกับการป้องกันแวมไพร์ของยุโรป
แท้จริงแล้ว เจียงซือ เป็นความเชื่อในทางไสยศาสตร์ของลัทธิเต๋าหรือเหมาซาน ชาวจีนมีความเชื่อว่า เมื่อมีผู้ตายลง ศพจะต้องถูกฝังในบ้านเกิด ในสมัยโบราณการคมนาคมเป็นไปอย่างลำบาก นักบวชในลัทธิเหมาซาน จึงทำพิธีปลุกศพให้ลุกขึ้นมากระโดดตามตัวเป็นขบวน โดยมีการการสั่นกระดิ่งเป็นเครื่องให้จังหวะ ซึ่งถือว่าเป็นพิธีลับห้ามให้ผู้คนทั่วไปเห็น ซึ่งวิธีการเช่นนี้เป็นที่นิยมกระทำในเขตปกครองตนเองชนชาติถูเจีย-แม้ว เซียงซี (อยู่ทางทิศตะวันตกของมณฑลหูหนาน) เรียกว่า 湘西趕屍 (พินอิน: Xiangxi ganshi, แปลว่า ""การขนศพในเซียงซี"") ถือเป็นคำบอกเล่าหรือความเชื่อประการหนึ่งในท้องถิ่น
ในหนังสือที่แต่งจากการคำบอกเล่านี้ ชื่อ "The Corpse Walker" ของเหลียว ยี่วู่ ระบุว่า พิธีนี้จะกระทำกัน 2 คน โดยผู้กระทำจะสวมเสื้อคลุมตัวใหญ่ที่คลุมตัวไว้ทั้งหมด และแต่งตัวศพด้วยชุดคลุมสีขาวและคลุมศีรษะด้วยผ้าคลุม พร้อมกับใช้โคมไฟเป็นเครื่องนำทาง ขณะที่ออกเดินจะร้องบอกเตือนอยู่เป็นระยะ ๆ ว่า ให้ระวังอุปสรรคต่าง ๆ ที่อยู่ข้างหน้า ซึ่งพิธีนี้จะกระทำกันในเวลากลางคืนเพื่อหลีกเลี่ยงการมีผู้พบเห็นและสภาพอากาศที่เย็นเหมาะกับการกระทำ ซึ่งศพของผู้ตายจะมองไม่เห็นผู้นำทางเนื่องจากถูกปิดบังไว้ด้วยเสื้อคลุม
อย่างไรก็ตาม มีผู้แย้งว่า แท้จริงแล้วเรื่องเจียงซือหรือพิธีขนศพนี้เป็นเพียงเรื่องแต่งขึ้นมาของขบวนการขนย้ายหรือลักลอบขโมยศพแบบผิดกฎหมาย ซึ่งเป็นไปได้ว่าการที่เห็นเป็นศพกระโดดเป็นขบวน คือ การที่มัดศพกับท่อนไม้ไผ่ต่อ ๆ กัน หรือแบกขึ้นหลัง
นอกจากนี้แล้ว ในหมู่บ้านในชนบทที่ห่างไกลของอินโดนีเซีย มีประเพณีการฝังศพที่เชื่อว่า จะให้ผู้ตายเดินกลับมาฝังศพตัวเองในบ้านเกิด หากเป็นกรณีที่ผู้ตาย เสียชีวิตในที่ห่างไกลจากบ้านเกิด จะทำการฝังไปก่อน เมื่อผ่านไปหลายปี ญาติ ๆ จะขุดศพขึ้นมาแต่งตัวให้เหมือนยังมีชีวิตอยู่ ไม่มีการคลุมหน้าศพ และทำพิธีปลุกให้ศพเดินกลับบ้านเอง โดยเลือกเส้นทางที่เงียบที่สุด มีข้อห้าม คือ ห้ามแห่หรืออุ้มศพเป็นอันขาด หากใครไม่ปฏิบัติตามก็จะเจ็บป่วยโดยไม่ทราบสาเหตุ อย่างไรก็ตาม ผู้ที่ทำพิธีกรรมนี้ บอกว่าแท้จริงแล้ว ก็เป็นญาติของผู้ตายนั้นเป็นผู้อุ้มศพเอง
องค์การบริหารส่วนตำบลกำแพงเซา
องค์การบริหารส่วนตำบลกำแพงเซา ตั้งอยู่เลขที่ 164/1 หมู่ที่ 2 ตำบลกำแพงเซา เนื้อที่บริเวณที่ทำการจำนวน 4 ไร่ เดิมเคยเป็นสถานีวิทยุเก่า อบต.ใช้งบประมาณในการปรับปรุงใช้เป็นที่ทำการตั้งแต่ปี 2543 จนถึงปัจจุบัน อยู่ทางทิศตะวันตกห่างจากที่ว่าการอำเภอเมืองนครศรีธรรมราช ประมาณ 16 กิโลเมตร การเดินทางโดยทางหลวง ถนนราชดำเนิน - ถนนกะโรม - ถนนปากช่อง - วัดท้าวราษฎร์
เมื่อประมาณ 1,000 กว่าปีมาแล้ว สุดเขตรอยต่อระหว่างอำเภอเมืองนครศรีธรรมราช กับอำเภอลานสกา ได้ถูกกำหนดให้เป็นจุดป้องกันข้าศึก โดยสร้างเป็นกำแพงทำด้วยไม้ไผ่แน่นหนา สำหรับเป็นที่ซุ่มโจมตีข้าศึก เพื่อไม่ให้ข้าศึกลุกล้ำเข้าประตูเมืองได้ ต่อมาเมื่อเหตุการณ์สงบ กำแพงดังกล่าว คงยังอยู่ แต่ไม่ได้ใช้ประโยชน์ จึงไม่ได้ซ่อมแซม ทำให้เกิดการผุพังคงเหลือไว้แต่ซากกำแพง ชาวบ้านรุ่นต่อ ๆ มาจึงเรียกว่า กำแพงเซา ซึ่งคำว่า เซา หมายถึง เก่า กำแพงเซา จึงหมายถึงกำแพงเก่าในปัจจุบัน
ลักษณะส่วนใหญ่เป็นที่ราบลุ่ม มีลำน้ำไหลผ่าน พื้นที่ส่วนใหญ่อุดมสมบูรณ์ ประชากรจึงทำการเกษตรเป็นส่วนใหญ่ ภูมิอากาศแบบร้อนชื้น อยู่ในเขตมรสุม มี 2 ฤดู คือ ฤดูร้อน และฤดูฝน
องค์การบริหารส่วนตำบลกำแพงเซา ตั้งอยู่ทางทิศตะวันตกของตัวอำเภอเมืองนครศรีธรรมราช จังหวัดนครศรีธรรมราช
จำนวนหมู่บ้านในเขตองค์การบริหารส่วนตำบลนากำแพงเซา มีทั้งหมด 9 หมู่บ้าน คือ
จำนวนวัดในเขตองค์การบริหารส่วนตำบลนาทรายมีทั้งหมด 3 วัด 1 คือ
องค์การบริหารส่วนตำบลมะม่วงสองต้น
องค์การบริหารส่วนตำบลมะม่วงสองต้น ตำบลมะม่วงสองต้น ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ระยะทางจากตัวอำเภอเมืองนครศรีธรรมราช ประมาณ 4 กิโลเมตร
1. บ้านในฉาง
ได้มาจากสภาพการใช้พื้นที่ของหมู่บ้านเป็นที่ทำนาและเก็บข้าวเปลือก ไว้ในฉางเพื่อเป็นคลังหรือเสบียงอาหารของเมืองนครศรีธรรมราชในสมัยรัตนโกสินทร์ตอนต้น (ช่วงรัชกาลที่ 2-3)
2. บ้านนาสำโรง
ภูมิประเทศของบ้านนาสำโรงเป็นที่ราบลุ่มซึ่งในสมัยโบราณก่อนจะเกิดสันดอนทรายเหมาะสำหรับการทำนาจึงเรียกว่า นาสำโรง
3. บ้านต้นยาง
เป็นหมู่บ้านที่ 3 ของตำบลมะม่วงสองต้น เป็นหมู่บ้านที่มีต้นยางนาชุกชุม จึงเรียกว่าบ้านตนยาง
4. บ้านสมอชัย
5. บ้านสามดอน
ภูมิประเทศของบ้านสามดอนเป็นที่ลุ่มริมสันทราย ซึ่งแต่เดิมพื้นที่ในหมู่บ้านถูกน้ำท่วมขัง มีลักษณะเป็นพรุ มีเพียงบางแห่งซึ่งเป็นที่ดอนอยู่สามแห่ง จึงเรียกว่าบ้านสามดอน
6. บ้านคลองลาว
ในหมู่บ้านมีลำน้ำสองสาย สายหนึ่งเป็นลำน้ำธรรมชาติ คือ คลองท่าดีซึ่งไหลมาจากบ้านคีรีวงอำเภอลานสกา ผ่านเข้ามาในหมู่บ้าน และกลายเป็นเส้นแบ่งเขตระหว่างบ้านคลองลาวกับบ้านต้นยาง ส่วนอีกสายหนึ่งคือคลองส่งน้ำชลประทานของโครงการชลประทานคลองท่าดี ทำให้หมู่บ้านมีคลองไหลผ่าน จึงเรียกหมู่บ้านว่า บ้านคลองยาว
ภูมิประเทศเป็นที่ลุ่มริมสันทราย ซึ่งแต่เดิมพื้นที่ในหมู่บ้านถูกน้ำท่วมขัง มีลักษณะเป็นพรุ มีเพียงบางแห่งซึ่งเป็นที่ดอน แต่โดยทั่วไปสภาพภูมิประเทศทั้งสองลักษณะกระจัดกระจายและปะปนกันจนมองไม่ค่อยเห็นความแตกต่างที่ชัดเจน บางแห่งเป็นเป็นพื้นที่ราบลุ่มต่ำมีน้ำท่วมในฤดูฝน ดินส่วนใหญ่เป็นดินเนื้อละเอียดหรือดินเหนียว บางแห่งพบดินเนื้อหยาบ ขึ้นอยู่กับแหล่งวัตถุต้นกำเนิดดิน และลักษณะตะกอนที่ถูกน้ำจากคลองท่าดีพัดมาทับถม
องค์การบริหารส่วนตำบลมะม่วงสองต้น ตั้งอยู่ทางทิศตะวันตกของตัวอำเภอเมืองนครศรีธรรมราช
จำนวนหมู่บ้านในเขตองค์การบริหารส่วนตำบลมะม่วงสองต้น มีทั้งหมด 6 หมู่บ้าน คือ 
จำนวนวัดในเขตองค์การบริหารส่วนตำบลมะม่วงสองต้นมีทั้งหมด 3 วัด คือ
การตกเลือดหลังคลอด
การตกเลือดหลังคลอด คือภาวะซึ่งมีการเสียเลือดหลังการคลอด ตั้งแต่ 500 ซีซี ขึ้นไปสำหรับการคลอดทางช่องคลอด หรือตั้งแต่ 1000 ซีซี ขึ้นไปสำหรับการผ่าตัดคลอด เป็นสาเหตุที่พบบ่อยที่สุดของการเสียชีวิตของมารดาในประเทศที่กำลังพัฒนา และเป็นสาเหตุสำคัญของการเสียชีวิตของมารดาทั่วโลก
สาเหตุส่วนใหญ่ได้แก่ มดลูกไม่หดรัดตัว บาดแผลฉีกขาด รกค้าง และความผิดปกติของการแข็งตัวของเลือด อาจย่อให้จำง่ายด้วยตัวย่อ 4T
วัคซีนไข้หวัดใหญ่
วัคซีนไข้หวัดใหญ่ หรือ วัคซีนไข้หวัดใหญ่ประจำปี เป็นวัคซีนชนิดหนึ่งมีฤทธิ์สร้างภูมิคุ้มกันต่อไวรัสไข้หวัดใหญ่ซึ่งมีการเปลี่ยนแปลงสายพันธุ์ได้ง่ายและบ่อย โดยทั่วไปแล้ววัคซีนไข้หวัดใหญ่ประจำปีแต่ละชุดจะประกอบด้วยสารวัคซีนต่อไวรัสไข้หวัดใหญ่ 3 ชนิด คือ ชนิด A (H3N2) ตัวหนึ่ง ชนิด A (H1N1) ซึ่งพบบ่อยตามฤดูกาล ตัวหนึ่ง (ซึ่งตั้งแต่ พ.ศ. 2553 เป็นต้นมา ได้ถูกแทนที่ด้วยวัคซีนไข้หวัดใหญ่ "สายพันธุ์ใหม่" A H1N1 2009) และชนิด B ตัวหนึ่ง
องค์การทางสาธารณสุขต่างๆ รวมทั้งองค์การอนามัยโลก ได้แนะนำให้ผู้ที่อยู่ในกลุ่มเสี่ยงต่อการป่วยภาวะแทรกซ้อนของไข้หวัดใหญ่ และผู้ดูแลหรืออาศัยอยู่ใกล้ผู้ป่วยกลุ่มเสี่ยง ได้รับวัคซีนไข้หวัดใหญ่ประจำปี ทุกปี ซึ่งผู้ป่วยกลุ่มเสี่ยงเหล่านี้ได้แก่
บางกอกกังฟู
บางกอกกังฟู (Bangkok Kung-Fu) เป็นภาพยนตร์ไทยแนวแอ็คชั่น-ดราม่า กำกับโดย ยุทธเลิศ สิปปภาค นำแสดงโดย วิศวะ ไทยานนท์, อารักษ์ อมรศุภศิริ, มาริโอ้ เมาเร่อ, อธิกิตติ์ พริ้งพร้อม และ จริญญา ศิริมงคลสกุล ฉายวันที่ 1 กันยายน พ.ศ. 2554 จัดจำหน่ายโดย ฟิล์มอาร์อัส ภาพยนตร์ทำรายได้รวม 14.01 ล้านบาท
ชื่อแต่ละชื่อจริงๆแล้วหมายถึง นิ้วทั้ง 5 ได้แก่ โป้ง ชี้ กลาง นาง ก้อย ซึ่งบ่งบอกนิสัยของแต่ละตัวละครได้เป็นอย่างดีบางกอกกังฟู เป็นภาพยนตร์แนวแอ็คชั่น-ดราม่าที่มีกลิ่นอายของความรัก โดยถ่ายทอดเรื่องของสังคมเล็กๆ ในสภาพสังคมของเมืองไทย โดยเฉพาะเด็กที่ไม่ได้รับการดูแล หรือขาดความอบอุ่น แม้ว่าจะอยู่ในสังคมที่ไม่สมบูรณ์นัก แต่ความผูกพันจากการอบรมสั่งสอนที่ดี และความสัมพันธ์ระหว่างเพื่อน ทำให้เด็กเหล่านั้นสามารถเอาตัวรอดได้ 
ยุทธเลิศ สิปปภาค คิดและเขียนบทภาพยนตร์เรื่องนี้ไว้นานหลายปีแล้ว โดยมีแรงบันดาลใจจากความชอบส่วนลึกๆ เพราะเป็นคนชอบดูหนังแนวกำลังภายใน โดยเฉพาะหนังการต่อสู้แบบกังฟูและที่สำคัญประเทศไทยยังไม่ค่อยมีหนังในลักษณะนี้ บางกอกกังฟู จึงเป็นหนังไทยกำลังภายในเต็มรูปแบบที่เอาวิชากำลังภายในของจีนมาเป็นองค์ประกอบของเรื่อง
บางกอกกังฟู เป็นผลงานลำดับที่ 14 ของผู้กำกับยุทธเลิศ และเป็นการร่วมงานครั้งที่ 3 กับอาร์เอส ในนาม ฟิล์มอาร์อัส หลังจากงานกำกับภาพยนตร์เรื่อง มือปืน โลก/พระ/จัน ซึ่งเป็นผลงานเรื่องแรกที่ทำรายได้อย่างมหาศาล ในปี พ.ศ. 2544 และเรื่อง สามย่าน ในฐานะหนึ่งในผู้กำกับภาพยนตร์(ร่วมกับ พิง ลำพระเพลิง และ โก๊ะตี๋ อารามบอย) ในปี พ.ศ. 2553 โดยเป็นการระดมนักแสดงและนักร้องวัยรุ่นแถวหน้าของเมืองไทย ได้แก่ เป้ อารักษ์, มาริโอ้ เมาเร่อ, แบงค์ แบล็ควานิลลา, โทโมะ เค-โอติก และ แก้ว เฟย์ฟางแก้ว ร่วมด้วยนักแสดงสมทบอีกมากมาย
เดิมภาพยนตร์วางตัวนักแสดงนำคนหนึ่งคือ ฟิล์ม รัฐภูมิ โตคงทรัพย์ แต่หลังจากที่ฟิล์มถอนตัวจากหนังเรื่องนี้ ทางทีมงานและผู้กำกับจึงปรับแก้ไขบทภาพยนตร์ทั้งหมด แล้วหานักแสดงใหม่ สุดท้ายจึงได้ โทโมะ เค-โอติก มาแสดงแทน
นักรบสาวหัวใจมหากาฬ
นักรบสาวหัวใจมหากาฬ () เป็นภาพยนตร์ของ พิกซาร์ ที่จะเข้าฉายในปี พ.ศ. 2555 กำหนดฉายครั้งแรกในวันที่ 22 มิถุนายน พ.ศ. 2555
ในดินแดนที่ราบสูงที่ลึกลับและรกร้างของสก็อตแลนด์ เต็มไปด้วยตำนานการผจญภัยที่เล่าขานสืบต่อกันมารุ่นสู่รุ่น หนึ่งในนั้นคือเรื่องราวการผจญภัยของ เมริดา (เคลลี แม็กโดนัลด์) นักธนูมือฉมัง ธิดาหัวรั้นของกษัตริย์เฟอร์กัส (บิลลี คอนนอลลี) และราชินีเอลินอร์ (เอ็มมา ธอมป์สัน)
ด้วยความมุ่งมั่นที่จะเปลี่ยนแปลงชะตากรรมของตัวเอง เมริดาได้ท้าทายธรรมเนียมเก่าแก่ ซึ่งเป็นธรรมเนียมศักดิ์สิทธิ์เพื่อป้องกันความกระด้างกระเดื่องระหว่างบรรดาผู้ครองแคว้นที่ควบคุมได้ยาก ซึ่งประกอบไปด้วยลอร์ดแม็กกัฟฟินร่างใหญ่ (เควิน แม็กคิดด์) ลอร์ดแม็กอินทอชผู้หน้าตาบูดบึ้ง (เคร็ก เฟอร์กูสัน) และลอร์ดดิงวอลล์ขี้หงุดหงิด (ร็อบบี โคลเทรน)
การกระทำนี้นำมาซึ่งความโกลาหลในราชอาณาจักร เมื่อเธอหันไปขอความช่วยเหลือจากแม่มดชราท่าทางประหลาด (จูลี วอลเตอร์ส) เธอกลับได้รับพรที่เลวร้าย และอันตรายที่ลุกคืบเข้ามาก็บีบให้เมริดาต้องเรียกใช้ทุกสิ่งทุกอย่างที่เธอมี ซึ่งรวมถึงน้องชายแฝดสามจอมซนของเธอ เพื่อทำลายคำสาปร้ายและค้นหาความหมายของความกล้าหาญที่แท้จริง
วิดีโอเกมฉบับอิงภาพยนตร์ได้รับการเปิดเผยจากทางดิสนีย์อินเตอร์แอ็คทีฟสตูดิโอ ณ วันที่ 19 มิถุนายน ค.ศ. 2012 ซึ่งรองรับระบบ เพลย์สเตชัน 3, เอ็กซ์บ็อกซ์ 360, วี, พีซี และ นินเทนโด ดีเอส ส่วนวิดีโอเกมมือถือที่ใช้ชื่อ "เทมเพิลรัน: เบรฟ" ซึ่งเป็นเกมในแบบ "เทมเพิลรัน" ได้รับการเปิดตัว ณ วันที่ 14 มิถุนายน ค.ศ. 2012 สำหรับระบบ ไอโฟน, ไอพอดทัช, ไอแพด และ แอนดรอยด์
เทรลเลอร์ของภาพยนตร์ชุดนี้ได้รับการเปิดตัวครั้งแรกในการจัดฉาย "4 ล้อซิ่งซ่าท้าโลก 2"
เมื่อวันที่ 3 เมษายน ค.ศ. 2012 ทางพิกซาร์ได้จัดฉายภาพยนตร์ช่วง 30 นาทีแรก และได้รับการตอบรับในเชิงบวกจากผู้ชม
ดามันและดีอู
ดามันและดีอู (, ) เป็นดินแดนสหภาพของอินเดีย มีอาณาเขตติดต่อกับรัฐคุชราต รัฐมหาราษฏระ และดาดราและนครหเวลี เดิมเป็นอาณานิคมของโปรตุเกส ถูกรวมเข้ากับอินเดียโดยการใช้กำลังทางทหารเมื่อ 19 ธันวาคม พ.ศ. 2504 พร้อมกับรัฐกัว แต่โปรตุเกสไม่ยอมรับ จนถึง พ.ศ. 2517 กัว ดามันและดีอูมีสถานะเป็นดินแดนสหภาพของอินเดียจน พ.ศ. 2530 รัฐกัวจึงมีสถานะเป็นรัฐ ส่วนดามันและดีอูคงเป็นดินแดนสหภาพต่อไป
จัณฑีครห์
จัณฑีครห์ (Chandigarh) เป็นเมืองหลวงของสองรัฐคือรัฐปัญจาบและรัฐหรยาณา ชื่อของเมืองแปลว่าปราสาทของจัณฑี ซึ่งเป็นเทวีในศาสนาฮินดู
สาเหตุที่ทำให้จัณฑีครห์กลายเป็นเมืองหลวงของสองรัฐพร้อมกัน เนื่องจากการที่อินเดียได้รับการปลดปล่อยจากการเป็นอาณานิคมของอังกฤษ ในปี ค.ศ. 1947 ดินแดนของอินเดียส่วนหนึ่งถูกแบ่งแยกออกเป็นประเทศปากีสถาน หนึ่งในนั้นเป็นรัฐปัญจาบที่ต้องสูญเสียเมืองหลวงลาฮอร์ไปอยู่ในฝั่งปากีสถาน รัฐบาลอินเดียในขณะนั้น ซึ่งมี ชวาหระลาล เนห์รู เป็นนายกรัฐมนตรีจึงมีนโยบายที่จะสร้างสัญลักษณ์แห่งการเริ่มต้นใหม่ และจัณฑีครห์ก็ถูกเลือกขึ้นเป็นเมืองหลวงแห่งใหม่ของรัฐปัญจาบ ต่อมาหรยาณาได้แยกตัวออกจากรัฐปัญจาบมาเป็นรัฐหรยาณา เมื่อวันที่ 1 พฤศจิกายน ค.ศ. 1966 ด้วยเหตุผลว่าประชากรมีภาษาที่แตกต่างไปจากประชากรของรัฐปัญจาบ และตกลงกันไม่ได้เพราะต่างก็ต้องการจะได้จัณฑีครห์เป็นเมืองหลวง ซึ่งในที่สุดก็ได้ทางออกแบบพบกันครึ่งทางคือ ให้จัณฑีครห์เป็นเมืองหลวงของทั้งสองรัฐ ซึ่งในภายหลังก็มีการตัดสินใจแบบนี้อีกครั้งหนึ่งคือ การกำหนดให้ไฮเดอราบัดเป็นเมืองหลวงของรัฐอานธรประเทศกับรัฐเตลังกานาที่แยกออกมาใหม่
ปัจจุบัน จัณฑีครห์เป็นเมืองที่ได้รับการกล่าวขานมาก แม้จะเป็นเมืองขนาดเล็ก แต่ก็มีความโดดเด่นหลายด้าน โดยได้รับเลือกให้เป็นเมืองที่มีการวางผังเมืองที่ดีที่สุดของอินเดีย อีกทั้งยังถือว่าเป็นเป็นหนึ่งในเมืองที่ร่ำรวยที่สุดในประเทศอินเดีย คือ ประชากรมีรายได้เฉลี่ยสูงมากที่สุดเมืองหนึ่ง โดยประชากรมีรายได้เฉลี่ยต่อหัวอยู่ที่ประมาณ 150,000 รูปีต่อปี (ประมาณ 75,000 บาทต่อปี) และยังได้รับการจัดอันดับให้เป็นเมืองที่น่าอยู่และสะอาดที่สุดในอินเดียอีกด้วย โดยมีการจัดระเบียบการจราจรและถนนต่าง ๆ ชัดเจน มีการกำหนดเขตธุรกิจ ราชการ อุตสาหกรรม และที่พักอาศัยอย่างชัดเจน ก็ช่วยกระจายความแออัดของเมือง
จัณฑีครห์มีพื้นที่เพียง 114 ตารางกิโลเมตร มีประชากรตามสัมมะโนประชากรปี ค.ศ. 2011 จำนวน 1,054,686 คน และถือว่ามีสัดส่วนของความเป็นเมืองสูงถึงร้อยละ 98 นั่นคือ มีเขตที่เป็นชนบทเพียงร้อยละ 2 เท่านั้น แม้จะเป็นเมืองเล็ก แต่จัณฑีครห์ก็มีอุตสาหกรรมที่หลากหลายได้แก่ อุตสาหกรรมกระดาษ อุตสาหกรรมเภสัชภัณฑ์ อุตสาหกรรมผลิตเครื่องจักรกล อุตสาหกรรมชิ้นส่วนและอุปกรณ์ยานยนต์
และที่สำคัญคือ อุตสาหกรรมเทคโนโลยีสารสนเทศ หรือไอที เนื่องจากอยู่ใกล้กับกรุงเดลี เมืองหลวงของประเทศ ทำให้มีบริษัทไอทีขนาดใหญ่ระดับโลกไปตั้งสำนักงานอยู่ที่จัณฑครห์ นอกจากนี้ ปัจจุบันจัณฑีครห์ยังมี Rajiv Gandhi Chandigarh Technology Park ที่มีชื่อเสียงและเป็นที่ดึงดูดนักลงทุนให้เข้าไปลงทุนด้านเทคโนโลยีสารสนเทศอีกด้วย และจากการสำรวจในปี ค.ศ. 2014 พบว่าจัณฑีครห์ได้รับการจัดอันดับให้เป็นเมืองที่ดีที่สุดอันดับ 9 ของโลกสำหรับธุรกิจ Outsourcing และ IT เหนือกว่าอีกหลาย ๆ เมืองใหญ่เช่น ปักกิ่ง
นอกจากนี้จัณฑีครห์ยังมีการจัดสรรพื้นที่สำหรับเขตอุตสาหกรรมอีกในพื้นที่ 2.35 ตารางกิโลเมตร โดยกำหนดให้เป็นพื้นที่สำหรับอุตสาหกรรมเบาและเป็นมิตรต่อสิ่งแวดล้อม ซึ่งปัจจุบันนี้เมืองกำลังอยู่ในระหว่างการพัฒนาระยะที่ 3 และคาดว่าภายในปี ค.ศ. 2021 จัณฑีครห์จะมีประชากรเพิ่มขึ้นเป็น 1.95 ล้านคนหรือเพิ่มขึ้น 4 เท่าตัวจากเมื่อเริ่มสร้างเมืองนี้ขึ้นมา ประชากรของจัณฑีครห์ส่วนใหญ่ยังอยู่ในวัยทำงานโดยประชากรในช่วงอายุ 19-55 ปี เป็นประชากรที่มีสัดส่วนมากที่สุดของเมือง และพฤติกรรมการบริโภคจะเน้นไปสินค้าฟุ่มเฟือยฟรือแฟชั่นมากกว่าสินค้าบริโภค
ปัจจุบัน จัณฑีครห์มีศูนย์การค้าสมัยใหม่เปิดให้บริการแล้วจำนวน 3 แห่ง บนพื้นที่รวมกันประมาณ 1.6 ล้านตารางฟุต โดยศูนย์การค้าที่ได้รับความนิยม 8nv ศูนย์การค้า Elante Mall และ The North Country Mall
เทศบาลตำบลโพธิ์เสด็จ
เทศบาลตำบลโพธิ์เสด็จ ตั้งอยู่ทางทิศตะวันตกของที่ว่าการอำเภอเมืองนครศรีธรรมราช มีเนื้อที่ทั้งหมด 25.740 ตารางกิโลเมตร ห่างจากที่ว่าการอำเภอเมืองนครศรีธรรมราชประมาณ 5 กิโลเมตร โดยการเดินทางตามทางหลวงสายราชดำเนิน-ถนนกระโรมหัวอิฐ
ตำบลโพธิ์เสด็จเป็นตำบลที่คู่บ้านคู่เมืองนครศรีธรรมราชมาตั่งแต่อดีต โดยในอดีตนั้นได้มีการอัญเชิญพระศรีมหาโพธิ์มาปลูกที่วัดพระมหาธาตุวรมหาวิหาร ก่อนนำไปปลูกก็ได้นำต้นพระศรีมหาโพธิ์มาพักไว้ที่ตำบลนี้ เค้าก็เลยเรียกตำบลนี้ว่า โพธิ์เสด็จ กระทรวงมหาดไทยได้ประกาศยกฐานะสภาตำบลโพธิ์เสด็จเป็นองค์การบริหารส่วนตำบลโพธิ์เสด็จ และยกฐานะเป็นเทศบาลตำบลโพธิ์เสด็จในปี พ.ศ. 2554 มีอาณาเขตครอบคลุมพื้นที่บางส่วนของตำบลโพธิ์เสด็จ ซึ่งบางส่วนของตำบลโพธิ์เสด็จเป็นพื้นที่ของเทศบาลนครนครศรีธรรมราช
เทศบาลตำบลโพธิ์เสด็จ ตั้งอยู่ทางทิศตะวันตกของตัวเมืองนครศรีธรรมราช
ตำบลโพธิ์เสด็จมีลักษณะพื้นที่เป็นที่ราบ คิดเป็นเนื้อที่ 25.74 ตารางกิโลเมตร พื้นที่ส่วนใหญ่เหมาะแก่การประกอบอาชีพทางด้านเกษตรกร
ลักษณะสภาพอากาศทั่วไป แบบร้อนชื้นมีฝนตกทั้งปี ซึ่งแบ่งฤดูกาลได้ 2 ฤดู คือฤดูร้อน และฤดูฝนโดยแบ่งช่วงระยะเวลาได้ดังนี้ ฤดูร้อนตั้งแต่ เดือนกุมภาพันธ์ ถึงเดือนเมษายนมีอากาศร้อนตลอดฤดูกาล และฤดูฝนตั้งแต่ เดือนพฤษภาคม ถึง เดือนมกราคม ซึ่งเป็นช่วงที่มีฝน ตกชุก และประสบปัญหาน้ำท่วมอยู่เป็นประจำ
เทศบาลตำบลโพธิ์เสด็จแบ่งเขตปกครองออกเป็น 9 หมู่บ้าน คือ 
จำนวนวัดในเขตเทศบาลตำบลโพธิ์เสด็จมีทั้งหมด 4 วัด คือ
สเตฟานี เลอร์ช
สเตฟานี่ เลอร์ช (ชื่อเล่น : สเตฟ) เกิดวันที่ 6 พฤษภาคม พ.ศ. 2536
สเตฟานี เลอร์ช เป็นนักแสดงและ พิธีกรหญิงชาวไทย ซึ่งเจ้าตัวมีดีกรีเป็นหนึ่งในสาวสตรอเบอรี่ชีสเค้ก ที่การันตีความน่ารัก สวยใส อีกทั้งเธอผ่านงานในวงการบันเทิงมาพอสมควร ไม่ว่าจะเป็น ถ่ายแบบ ถ่ายแฟชั่น เล่นมิวสิควิดีโอ จนความน่ารักไปเตะตาผู้จัดละคร "บ่วงร้ายพ่ายรัก" ชักชวนให้เธอมารับบทเป็น เอมิกา สาวน้อยขี้โรคน่าสงสาร เจ้าน้ำตา ร้องไห้ตลอดเวลา และด้วยฝีมือการแสดงของเธอทำให้เธอมีละครอย่างต่อเนื่อง เป็นนางเอกเต็มตัวในละครเรื่อง "ลูกผู้ชายหัวใจเข้ม" และ "ลูกผู้ชายพันธุ์ดี"
ศิริพิชยา วิสิฐไวทยากุล
ศิริพิชยา วิสิฐไวทยากุล (ชื่อเดิม: จณิสตา ชูช่วยสุวรรณ, คณุตรา ชูช่วยสุวรรณ) เป็นนักแสดงชาวไทย ปัจจุบันสำเร็จการศึกษาระดับปริญญาตรี คณะครุศาสตร์ สาขาวิชาจิตวิทยา การปรึกษาและแนะแนวการศึกษานอกระบบโรงเรียน เกียรตินิยมอันดับ 1 จุฬาลงกรณ์มหาวิทยาลัย ปีการศึกษา 2553 เป็นรองอันดับที่ 1 และตำแหน่งขวัญใจช่างภาพสื่อมวลชน มิสทีนไทยแลนด์ 2005 จบการศึกษาระดับมัธยมศึกษาตอนปลาย จาก โรงเรียนหอวัง เป็นนักกิจกรรม ความสามารถรอบด้าน และยังเป็นประธานคณะกรรมการนักเรียน โรงเรียนหอวัง รุ่นที่ 36
เอสตาจีอูดูโมรุงบี
เอสตาจีอูดูโมรุงบี () หรือชื่อทางการคือ สนามกีฬาซีเซรู ปงเปว จี โตเลดู () เป็นสนามเหย้าของสโมสรฟุตบอลเซาเปาลู ตั้งอยู่ที่เมืองเซาเปาลู ประเทศบราซิล เริ่มก่อสร้างเมื่อวันที่ 15 สิงหาคม ค.ศ. 1952 และเปิดใช้อย่างเป็นทางการเมื่อวันที่ 25 มกราคม ค.ศ. 1970 มีความจุทั้งสิ้น 69,809 คน
ไนท์ออฟแชมเปียนส์ (2011)
ไนท์ออฟแชมเปียนส์ (2011) เป็นรายการ เปย์-เปอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 11 แล้ว สถานที่จัดคือ เอชเอสบีซี อารีน่า ใน บัฟฟาโล, รัฐนิวยอร์ก เมื่อวันที่ 18 กันยายน พ.ศ. 2554 ซึ่งจัดหลังจากศึก ซัมเมอร์สแลม (2011) เป็นครั้งที่ 4 ที่ใช้ชื่อ ไนท์ออฟแชมเปียนส์
ในศึก ซัมเมอร์สแลม (2011) ระหว่าง จอห์น ซีนา เจอกับ ซีเอ็ม พังก์ ชิงแชมป์ WWE ทริปเปิล เอช ต้องเป็นกรรมการพิเศษ และเป็นพังก์ที่ป้องกันแชมป์เอาไว้ได้สำเร็จ แต่ว่าหลังจากจบแมตซ์ เควิน แนช ได้ออกมาลอบทำร้ายพังก์ ทำให้ อัลเบร์โต เดล รีโอ ได้ขอใช้สิทธิ์กระเป๋า Money In The Bank และกระชากเข็มขัดแชมป์ WWE ไปจากพังก์ได้สำเร็จ ในศึกรอว์ (22 สิงหาคม ค.ศ. 2011) ที่ผ่านมาได้มีการคัดเลือกนักมวยปล้ำโดย ซีนา เจอกับ พังก์ ในการหาผู้ท่าชิงแชมป์ WWE กับ อัลเบร์โต เดล รีโอ ในศึก ไนท์ออฟแชมเปียนส์ ระหว่างการปล้ำ เควิน แนช ได้ออกมาก่อกวนพังก์ ทำให้เสียสมาธิ จนทำให้ซีนาใส่ท่าไม้ตายและกดนับ 3 ชนะไป
แผ่นดินไหวในจังหวัดคือทาฮ์ยา พ.ศ. 2554
แผ่นดินไหวในจังหวัดคือทาฮ์ยา พ.ศ. 2554 เป็นแผ่นดินไหวความรุนแรง 5.8 แมกนิจูด ซึ่งเกิดขึ้นในแผ่นดินใกล้กับพื้นที่ที่มีประชากรอาศัยอยู่หนาแน่นทางตะวันตกของประเทศตุรกี เมื่อเวลา 23.15 น. ตามเวลาออมแสงยุโรปตะวันออก ของวันที่ 19 พฤษภาคม พ.ศ. 2554 มีจุดศูนย์กลางแผ่นดินไหวอยู่ทางตะวันออกของซีมัฟ เกิดขึ้นที่ระดับความลึกประมาณ 9.1 กิโลเมตร ซึ่งส่งผลทำให้เกิดแรงสั่นสะเทือนอย่างรุนแรงในพื้นที่ส่วนใหญ่ของจังหวัดคือทาฮ์ยา
แผ่นดินไหวครั้งนี้ก่อให้เกิดความตื่นตระหนกในหมู่ประชากรท้องถิ่น และกระแสไฟฟ้าถูกตัดขาดในหลายส่วนของเมืองซีมัฟ โรงพยาบาลแห่งหนึ่งในเมืองได้รายงานตัวเลขผู้ได้รับบาดเจ็บไม่ทราบจำนวน และอาคารบางหลังได้รับความเสียหาย ในซีมัฟ มีหนึ่งคนเสียชีวิตหลังถูกบล็อกคอนกรีตกระแทก แผ่นดินไหวดังกล่าวเกิดขึ้นหลังแผ่นดินไหวนำขนาดอ่อน ๆ กว่า 450 ครั้ง โดยครั้งที่มีความรุนแรงสูงสุดนั้นวัดได้ 4.6 แมกนิจูด
ไข้เลือดออกจากไวรัส
ไข้เลือดออกจากไวรัส () เป็นกลุ่มของโรคที่เกิดกับสัตว์และมนุษย์ที่เกิดจากไวรัสชนิดอาร์เอ็นเอไวรัสสี่แฟมิลี ได้แก่อาเรนาไวริดี ฟิโลไวริดี บุนยาไวริดี และฟลาวิไวริดี ไข้เลือดออกในกลุ่มนี้ทุกชนิดมีลักษณะทำให้ผู้ป่วยมีไข้และมีเลือดออกผิดปกติ และอาจดำเนินโรครุนแรงทำให้มีไข้สูง ช็อค และเสียชีวิตได้ทั้งหมด โรคในกลุ่มนี้บางโรคมีอาการไม่รุนแรง เช่น Scandinavien "nephropathia epidemica" ในขณะที่บางโรค เช่นอีโบลา ทำให้มีโรครุนแรงถึงขั้นเสียชีวิตได้ง่าย
ไข้เลือดออกเดงกีซึ่งระบาดในประเทศไทย และเป็นที่รู้จักในชื่อ "ไข้เลือดออก" ก็เป็นโรคไข้เลือดออกที่เกิดจากไวรัสชนิดหนึ่ง
หลวงพ่อแช่ม อินทโชโต
หลวงพ่อแช่ม อินทโชโต หรือ หลวงพ่อแช่ม วัดตาก้อง ท่านเกิดเมื่อ ปี พ.ศ. 2405 ตรงกับรัชสมัย พระบาทสมเด็จพระจอมเกล้าเจ้าอยู่หัว ชีวิตในวัยหนุ่ม ท่านเป็นคนชอบท่องเที่ยวไปอย่างคึกคะนอง จนกระทั่ง พอมีอายุครบ 20 ปีตรงกับปี พ.ศ. 2425 ท่านก็ได้อุปสมบท ณ วัดสะพานเนียงแตก โดยมี พระครูอุตรการบดี (หลวงพ่อทา) เป็นพระอุปัชฌาย์ ซึ่งในขณะนั้น หลวงพ่อทา เป็นพระเกจิที่เรืองเวทวิทยาคม หลวงพ่อแช่ม จึงได้รับการถ่ายทอดวิทยาคมต่างๆไว้มากมาย โดยเฉพาะการเจริญกรรมฐานตามแบบโบราณจารย์ หลังจากนั้น ท่านได้ย้ายไปจำพรรษาอยู่ที่ วัดตาก้องและได้ออกธุดงค์ไปนมัสการ พระปฐมเจดีย์ พระแท่นดงรัง พระพุทธบาทสระบุรี และจนกระทั่ง ได้ไปนมัสการ เจดีย์ชะเวดากอง ที่ ประเทศพม่า และได้ศึกษาวิชาความรู้เพิ่มเติมจาก พวกชาวไทย พม่า กะเหรี่ยง และมอญ เป็นต้น
วัตถุมงคลที่ท่านปลุกเสกมีดังนี้ 
หลวงพ่อแช่ม ท่านมรณภาพเมื่อปี พ.ศ. 2490 ตรงกับปีที่ 2ของ รัชกาลที่ 9 รวมสิริอายุได้ 85 ปี นับพรรษาได้ 65 พรรษา
ช็อก
ภาวะช็อก () เป็นภาวะทางการแพทย์ซึ่งอันตรายและมีอันตรายถึงชีวิต เกิดขึ้นเมื่อเนื้อเยื่อในร่างกายได้รับออกซิเจนไม่เพียงพอต่อความต้องการ ในระยะแรกส่วนใหญ่ทำให้มีระดับออกซิเจนในเนื้อเยื่อต่างๆ ไม่เพียงพอ ทำให้เนื้อเยื่อเหล่านี้ทำงานได้ไม่ปกติ ทั้งนี้เมื่อพิจารณาว่าการลำเลียงออกซิเจนและสารอาหารไปยังเซลล์และเนื้อเยื่อต่างๆ อาศัยเลือด การลดลงของการไหลของเลือดจึงทำให้การนำออกซิเจนและสารอาหารไปเลี้ยงเนื้อเยื่อและเซลล์ต่างๆ ลดลงไปด้วย จึงเป็นสาเหตุที่สำคัญสาเหตุหนึ่งของช็อก
ภาวะช็อกถือเป็นภาวะฉุกเฉินทางการแพทย์ เป็นสาเหตุการเสียชีวิตที่สำคัญที่สุดสาเหตุหนึ่งในผู้ป่วยหนัก ผลของภาวะช็อกมีหลายอย่าง ทั้งหมดสัมพันธ์กับภาวะซึ่งระบบไหลเวียนโลหิตทำหน้าที่ได้ไม่เพียงพอ เช่น อาจทำให้มีออกซิเจนในเลือดต่ำ หรือหัวใจหยุดเต้นได้
อาการแสดงที่สำคัญของภาวะช็อกคือหัวใจเต้นเร็ว หายใจเร็ว ซึ่งเป็นกลไกตอบสนองทดแทนความบกพร่องของระบบไหลเวียน ความดันเลือดต่ำ และอาการแสดงของความไม่เพียงพอของการกำซาบที่อวัยวะส่วนปลาย (ภาวะซึ่งอวัยวะต่างๆ ได้รับออกซิเจนไม่เพียงพอต่อความต้องการจนสูญเสียการทำงาน) เช่น ปัสสาวะออกน้อย (ไตทำงานลดลง) สับสนหรือซึมลง (สมองทำงานลดลง) เป็นต้น ทั้งนี้มีหลายภาวะที่ความดันเลือดของผู้ป่วยอาจปกติ แต่เนื้อเยื่อต่างๆ ยังได้รับออกซิเจนไม่เพียงพอต่อความต้องการ ถือว่าอยู่ในภาวะช็อก ดังนั้นผู้ป่วยช็อกไม่จำเป็นต้องมีความดันเลือดต่ำเสมอไป
อันตรายอย่างหนึ่งของภาวะช็อกคือกลไกป้อนกลับทางบวกซึ่งเกิดขึ้นต่อเนื่องสามารถทำให้ภาวะช็อกที่เป็นอยู่แล้วนั้นแย่ลงไปอีกได้ เมื่อร่างกายเกิดภาวะช็อกขึ้นแล้วไม่ได้รับการรักษาที่เหมาะสมหรือทันเวลา มักจะแย่ลงไปเรื่อยๆ ดังนั้นการรักษาที่ทันท่วงทีจึงมีความสำคัญมาก
ภาวะช็อกทางการแพทย์นั้นหมายถึงภาวะซึ่งเนื้อเยื่อได้รับออกซิเจนไม่เพียงพอดังกล่าว ซึ่งแตกต่างและไม่ควรสับสนกับภาวะช็อกทางอารมณ์ โดยภาวะทั้งสองไม่มีความสัมพันธ์กันโดยตรงแต่อย่างใด 
อาการของผู้ป่วยช็อกอาจแตกต่างกันไปในแต่ละคน ผู้ป่วยบางคนอาจมีอาการเพียงเล็กน้อยสังเกตได้ยากเช่นอาการสับสนหรืออ่อนแรงเป็นต้น แต่โดยทั่วไปแล้วอาการแสดงที่พบบ่อยที่สุดของผู้ป่วยภาวะช็อกทุกประเภทคือการมีความดันเลือดต่ำ ปัสสาวะอกน้อย และสับสน ซึ่งก็ไม่จำเป็นจะต้องพบในผู้ป่วยช็อกทุกคน แม้อาการชีพจรเร็วจะพบได้บ่อย แต่ผู้ป่วยที่ใช้ยาเบตาบล็อกเกอร์ ผู้ป่วยที่เป็นนักกีฬามีร่างกายแข็งแรงมาก และผู้ป่วยช็อกจากการเสียเลือดในช่องท้อง 30% อาจมีอัตราเต้นของหัวใจปกติหรือค่อนข้างต่ำได้ ช็อกบางประเภทอาจมีอาการจำเพาะของประเภทนั้นๆ ได้
ภาวะช็อกที่เกิดจากการลดลงของปริมาตรเลือดยังผล ทำให้มีอาการได้ดังนี้
ความรุนแรงของภาวะช็อกที่เกิดจากการขาดสารน้ำหรือเลือดสามารถแบ่งออกได้เป็น 4 ระยะ ตามอาการแสดงทางกาย ซึ่งสามารถนำไปประเมินปริมาณของสารน้ำที่สูญเสียไปได้
ช็อก (แก้ความกำกวม)
ช็อก () อาจหมายถึง
ทาการาซูกะ
ทาการาซูกะ () เป็นเมืองในจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 2,161 ตารางกิโลเมตร ในปี พ.ศ. 2551 มีจำนวนประชากร 222,198 คน
เทเมฟอส
เทเมฟอส () หรือในชื่อการค้าว่า อะเบท () หรือทรายอะเบท เป็นสารฆ่าตัวอ่อนแมลงชนิดออร์กาโนฟอสเฟตอย่างหนึ่ง ใช้สำหรับกำจัดตัวอ่อนแมลงจากแหล่งน้ำ เช่น ตัวอ่อนของยุง, midge และ black fly
เช่นเดียวกับสารออร์กาโนฟอสเฟตอื่นๆ เทเมฟอสมีผลต่อระบบประสาทกลางโดยการยับยั้งเอนไซม์โคลีนเอสเทอเรส ซึ่งสำหรับตัวอ่อนแมลงนั้นเป็นพิษร้ายแรงทำให้เสียชีวิตก่อนที่จะโตเต็มวัยได้
มีการใช้เทเมฟอสอย่างแพร่หลายในประเทศกำลังพัฒนาที่มีการระบาดของโรคที่ติดต่อโดยมีแมลงเป็นพาหะโดยเฉพาะไข้เลือดออกเด็งกี ทั้งโดยภาครัฐและภาคประชาชน โดยใช้ใส่ลงในบริเวณน้ำนิ่งหรือแหล่งน้ำขังที่ไม่สามารถกำจัดได้ เพื่อยับยั้งการแพร่พันธุ์ของยุงลาย
โรคแฮนด์-ชุลเลอร์-คริสเตียน
Hand–Schüller–Christian disease เป็นโรคซึ่งทำให้มี Langerhans cell histiocytosis หลายตำแหน่ง (multifocal)
ผู้ป่วยจะมีอาการสามอย่าง (triad) ได้แก่ ตาโปน (exophthalmos), รอยโรคสลายกระดูก (มักพบในกะโหลกศีรษะ) และเบาจืด (เกิดจากมีเซลล์เข้าไปแทรกในก้านต่อมใต้สมอง)
ได้ชื่อจาก ALgred Hand, Artur Shuller และ Henry Asbury Christian
โรแบร์ตู การ์ลุส
โรแบร์ตู การ์ลุส ดา ซิลวา รอชา () เกิดวันที่ 10 เมษายน ค.ศ. 1973 เป็นนักฟุตบอลชาวบราซิล ปัจจุบันเล่นในตำแหน่งแบ็คซ้าย ให้กับสโมสรฟุตบอลเดลีไดนาโมส ในอินเดียนซุเปอร์ลีก ประเทศอินเดีย โดยเขารับตำแหน่งเป็นทั้งผู้เล่นและผู้จัดการทีม
การ์ลูสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง
สำหรับการเล่นในระดับสโมสร โรเบร์ตู การ์ลูส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลีกา สเปนกับสโมสรฟุตบอลเรอัลมาดริด โดยเขาอยู่กับเรอัล มาดริด นานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลีกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997
โรเบร์ตู การ์ลูสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัด
จะงอยแอฟริกา
แหลมแอฟริกา (, , หรือเรียกในชื่อ แอฟริกาตะวันออกเฉียงเหนือ หรือ คาบสมุทรโซมาลี) เป็นคาบสมุทรในแอฟริกาตะวันออกที่มีแผ่นดินยื่นเข้าไปในทะเลอาหรับหลายร้อยกิโลเมตร และตั้งอยู่ทางด้านใต้ของอ่าวเอเดน เป็นส่วนที่อยู่ทางตะวันออกสุดของทวีปแอฟริกา จะงอยแอฟริกาเป็นที่ตั้งของประเทศเอริเตรีย, จิบูตี, เอธิโอเปีย และโซมาเลีย จะงอยแอฟริกาครอบคลุมพื้นที่ประมาณ 2,000,000 กม. และมีประชากรอยู่อาศัยราว 100 ล้านคน (ในเอธิโอเปียมากที่สุด 85 ล้านคน)
วิทยาลัยพยาบาลบรมราชชนนี กรุงเทพ
เป็นสถาบันการศึกษาพยาบาลแห่งแรกของกระทรวงสาธารณสุข และเป็นสถาบันการศึกษาพยาบาลที่เก่าแก่เป็นอันดับ3ของประเทศ เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี และหลักสูตรประกาศนียบัตรการพยาบาลเฉพาะทางอีกหลายสาขา
วิทยาลัยพยาบาลบรมราชชนนี กรุงเทพ เดิมชื่อโรงเรียนพยาบาลผดุงครรภ์และอนามัย ตั้งขึ้นโดยความริเริ่มของ พันโทหลวงนิตย์ เวชชวิศิษฏ์ ในขณะดำรงตำแหน่งอธิบดีกรมการแพทย์ เพื่อแก้ปัญหาการขาดแคลนพยาบาล ในยุคสงครามโลกครั้งที่ 2 โดยรับนักศึกษารุ่นแรกจำนวน 24 คน เข้าศึกษาที่โรงพยาบาลกลาง เมื่อวันที่ 27 พฤษภาคม 2489 ต่อมาเมื่อวันที่ 3 มิถุนายน พ.ศ. 2489 ได้ย้ายจากโรงพยาบาลกลางมาที่โรงพยาบาลหญิง(โรงพยาบาลราชวิถี)โดยมีคุณแม่มณี สหัสสานนท์ เป็นอาจารย์ ผู้ปกครอง และอาจารย์เพี้ยน พูนสุวรรณ เป็นอาจารย์สอนพยาบาลท่านแรกปีพุทธศักราช 2491 กรมการแพทย์ได้รับอนุมัติเงินงบประมาณจึงรับโอนโรงพยาบาลหญิงจากเทศบาลนครกรุงเทพมาอยู่บ้านเลขที่ 2/1 ถนนพญาไท เขตพญาไท กรุงเทพมหานครปีพุทธศักราช 2493 ได้จัดซื้อที่ดินพร้อมอาคารเรียนจาก โรงเรียนสัตวแพทย์ กรมแพทย์ทหารบก เพื่อใช้เป็นที่เรียนของนักเรียนพยาบาล พร้อมจัดสร้างหอพักสำหรับนักเรียนพยาบาลในบริเวณด้านหลังของโรงพยาบาลหญิงปีพุทธศักราช 2516 กระทรวงสาธารณสุขได้ปรับโครงสร้างการบริหารงาน โดยได้โอนวิทยาลัยพยาบาล มาสังกัดกองงานวิทยาลัยพยาบาล สำนักงานปลัดกระทรวง กระทรวงสาธารณสุข และเปลี่ยนชื่อเป็น "วิทยาลัยพยาบาลกรุงเทพ" ในขณะนั้นปีพุทธศักราช 2536 ได้มีพระราชกฤษฎีกาให้รวมกองงานวิทยาลัยพยาบาล และกองฝึกอบรม สำนักงานปลัดกระทรวง กระทรวงสาธารณสุข เป็น หน่วยงานใหม่ ใช้ชื่อว่า สถาบันพัฒนากำลังคน-ด้านสาธารณสุข ต่อมาพระบาทสมเด็จพระเจ้าอยู่หัวพระราชทานนามว่า สถาบันพระบรมราชชนก เมื่อวันที่ 3 มกราคม 2539วันที่ 14 กุมภาพันธ์ พุทธศักราช 2537 สมเด็จพระศรีนครินทราบรมราชชนนี พระราชทาน ชื่อวิทยาลัยพยาบาลในสังกัด สถาบันพระบรมราชชนก ว่า วิทยาลัยพยาบาลบรมราชชนนี และต่อท้าย ชื่อจังหวัดที่เป็นที่ตั้ง และมีพระบรมราชานุญาตให้ใช้อักษรพระนามาภิไธยย่อ "สว" เป็นเครื่องหมาย ประจำวิทยาลัย วิทยาลัยพยาบาลกรุงเทพ จึงเปลี่ยนชื่อเป็น วิทยาลัยพยาบาลบรมราชชนนี กรุงเทพ ตั้งแต่นั้นเป็นต้นมา
วิทยาลัยพยาบาลบรมราชชนนี กรุงเทพ ได้เป็นสถาบันสมทบ ภาควิชาพยาบาลศาสตร์ คณะแพทยศาสตร์ โรงพยาบาลรามาธิบดี มหาวิทยาลัยมหิดล (ประกาศในพระราชกิจจานุเบกษา หน้า ๑๕ เล่ม ๑๑๔ ตอนพิเศษ ๕๔ ง. วันที่ ๓๐ มิถุนายน พ.ศ. ๒๕๔๐)
ดังนั้นบัณฑิตที่จบการศึกษาจากวิทยาลัยพยาบาลบรมราชชนนี กรุงเทพ จึงรับปริญญาพยาบาลศาสตรบัณฑิตจากมหาวิทยาลัยมหิดลตั้งแต่นั้นเป็นต้นมา
อากาศยานในราชการไทย
อากาศยานทั้งเครื่องบินและเฮลิคอปเตอร์ที่อยู่ในสังกัดของหน่วยงานราชการ มีอยู่ประมาณ 1,000 ลำ ใช้ในราชการต่างๆ ของประเทศ
เกาะชัวเซิล
เกาะชัวเซิล () เป็นเกาะที่ใหญ่ที่สุด (มีพื้นที่ 2 971 กม²) ของจังหวัดชัวเซิล หมู่เกาะโซโลมอน ตั้งอยู่ด้านตะวันตกของมหาสมุทรแปซิฟิก ที่ตำแหน่ง เกาะมีแนวปะการังเกือบล้อมรอบเกาะ ระหว่าง ค.ศ. 1886-1899 อยู่ใต้การปกครองของเยอรมนี ต่อมาเป็นส่วนหนึ่งของดินแดนหมู่เกาะบริติชโซโลมอนในอารักขาของอังกฤษ
แอ็นสเคอเด
แอ็นสเคอเด () เป็นนครบาลและเมืองทางตะวันออกของประเทศเนเธอร์แลนด์ ในจังหวัดโอเฟอไรส์เซิล เป็นเมืองผลิตสิ่งทอ ผลิตภัณฑ์ยาง มีพิพิธภัณฑ์ประวัติศาสตร์ธรรมชาติ มหาวิทยาลัยเทคนิค
เคเลน
เคเลน () เป็นเมืองในประเทศเนเธอร์แลนด์ ตั้งอยู่ทางตะวันออกเฉียงใต้ของประเทศ ทางตะวันออกเฉียงเหนือของเมืองมาสทริชท์ ในจังหวัดลิมเบิร์ก ศูนย์กลางของเมืองอยู่เหนือระดับน้ำทะเลปานกลาง 60 เมตร
แถวเต๊ง
แถวเต๊ง เดิมเป็นอาคารแถวทิมชั้นเดียวตั้งอยู่อบเขตพระราชฐานชั้นในทั้งด้านทิศตะวันออก ทิศตะวันตก และทิศใต้ พระบาทสมเด็จพระจอมเกล้าเจ้าอยู่หัวโปรดเกล้าฯให้สร้างขึ้นเพื่อกั้นเขตพระราชฐานชั้นในกับพระราชฐานชั้นนอกด้านทิศใต้ และใช้เป็นที่อยู่ของผู้ปฏิบัติงานในเขตพระราชฐานชั้นใน เช่นข้าหลวง คุณพนักงาน คุณห้องเครื่อง คุณเฒ่าแก่ ฯลฯ แถวเต๊งในพระราชฐานชั้นในมีสามแถวดังนี้
แถวเต๊งนอกในรัชกาลพระบาทสมเด็จพระจุลจอมเกล้าเจ้าอยู่หัว โปรดเกล้าฯให้ปรับปรุงแถวเต๊งท่อและเต๊งด้านกลาง นอกจากนี้ยังโปรดเกล้าฯให้สร้างแต๊งแถวนอกดังกล่าวนี้ขึ้นใหม่ ทางทิศใต้ของเขตพระราชฐานชั้นใน ลักษณะแถวเต๊งนอกเป็นอาคารก่ออิฐปูนสูงสองชั้น หลังคามุงกระเบื้องมอญทรงสูง ลักษณะทางสถาปัตยกรรมเป็นแบบวิคตอเรียน มีโถงทางเข้าร่วมกันแต่ละคู่ที่ชั้นล่าง ประตูทางเข้าร่วมทำเป็นซุ้มโค้ง มีบันไดภายในเชื่อมชั้นล่างและชั้นบน มีการตกแต่งตอนมุมของอาคารเป็นเสาอิงเซาะร่อง มีบัวหัวเสาเป็นแบบตะวันตก ตอนหักมุมของอาคารทำเป็นรูปจั่วแบบตะวันตก (pediment)ตรงกลางมีลายปูนปั้นรูปวงกลม
แถวเต๊งกลาง หรือโรงเรียนพระตำหนักสวนกุหลาบหรือเต๊งท่ออาณาเขตตั้งแต่เต๊งแดงถึงเต๊งท่อ เป็นที่พำนักข้าราชบริพารและข้าราชการฝ่ายใน ปัจจุบันเป็นที่ทำการโรงเรียนพระตำหนักสวนกุหลาบ มี 75 ห้อง
แถวเต๊งท่อเป็นอาคารสูงสองชั้น โครงสร้างก่ออิฐถือปูน แบ่งห้องพักเป็นคู่ๆ มีสถาปัตยกรรมแบบเดียวกันแถวเต๊งกลาง สันนิษฐานว่าปรับปรุงขึ้นพร้อมกันในสมัยรัชกาลที่ 5
กีออร์เก กีออร์กีอู-เดจ
กีออร์เก กีออร์กีอู-เดจ (; 8 พฤศจิกายน ค.ศ. 1901 - 19 มีนาคม ค.ศ. 1965) เป็นเลขาธิการพรรคคอมมิวนิสต์โรมาเนีย ระหว่าง ค.ศ. 1944 - 1955 ต่อมาได้รับตำแหน่งนายกรัฐมนตรี ระหว่าง ค.ศ. 1952 - 1955 และ ดำรงตำแหน่งประธานาธิบดีประเทศสาธารณรัฐสังคมนิยมโรมาเนีย ตั้งแต่ปี ค.ศ. 1961 จนเสียชีวิตในปี ค.ศ. 1965
เบเลง
เบเลง () เป็นเมืองปากแม่น้ำแอมะซอน บนฝั่งแม่น้ำปารา ตั้งอยู่ทางตอนเหนือของประเทศบราซิล ในรัฐปารา เป็นศูนย์กลางกระจายสินค้า ท่ารถประจำทาง สนามบิน อยู่ห่างจากมหาสมุทรแอตแลนติกราว 100 กิโลเมตร
เมืองก่อตั้งในปี ค.ศ. 1616 โดยชาวโปรตุเกส เป็นอาณานิคมแห่งแรกของชาวยุโรปของลุ่มแม่น้ำแอมะซอน แต่ไม่ได้เป็นส่วนหนึ่งของบราซิล จนกระทั่งในปี ค.ศ. 1775 เขตเมืองใหม่เป็นอาคารสมัยใหม่และตึกระฟ้า เป็นเมืองที่เต็มไปด้วยประวัติศาสตร์และสถาปัตยกรรมในยุคอาณานิคม เขตเมืองมีประชากรมากกว่า 2 ล้านคน
โฮโม
โฮโม เป็นสกุล ซึ่งนับรวมเอามนุษย์สมัยใหม่ทางกายวิภาคและสปีชีส์ที่เกี่ยวข้องอย่างใกล้ชิด สกุลนี้ประเมินว่ามีอายุระหว่าง 2.3 ถึง 2.4 ล้านปี วิวัฒนามาจากบรรพบุรุษออสตราโลพิเธคัสโดยมีลักษณะภายนอกของ "Homo habilis" ลักษณะเฉพาะของชนิด "H. habilis" สันนิษฐานว่าจะเป็นผู้สืบเชื้อสายโดยตรงของ "Australopithecus garhi" ซึ่งมีชีวิตอยู่เมื่อราว 2.5 ล้านปีก่อน พัฒนาการทางสรีรวิทยาที่สำคัญที่สุดระหว่างสองสปีชีส์นี้คือการเพิ่มขึ้นของความจุกะโหลก จาก 450 ซีซีใน" A. garhi" เป็น 600 ซีซีใน "H. habilis" ในสกุล "โฮโม" ความจุกะโหลกเพิ่มขึ้นเป็นสองเท่าจาก "H. habilis" เป็น "H. heidelbergensis" เมื่อ 0.6 ล้านปีก่อน ความจุกะโหลกของ "H. heidelbergensis" คาบเกี่ยวกันกับพิสัยความจุกะโหลกที่พบในมนุษย์สมัยใหม่ อย่างไรก็ตาม ในเดือนพฤษภาคม พ.ศ. 2553 "H. gautengensis" ถูกค้นพบ ซึ่งเป็นสปีชีส์ที่เชื่อกันว่าเก่าแก่กว่า "H. habilis" เสียอีก
การปรากฏขึ้นของสกุล "โฮโม" คาดกันว่าน่าจะเกิดขึ้นในเวลาใกล้เคียงกับหลักฐานเครื่องมือหินชิ้นแรก ซึ่งตามนิยามในทางประวัติศาสตร์ คือ ช่วงเริ่มต้นของยุคหินเก่า อย่างไรก็ตาม หลักฐานล่าสุดจากเอธิโอเปียชี้ว่าหลักฐานการใช้อุปกรณ์หินที่เก่าแก่ที่สุดมีตั้งแต่ก่อน 3.39 ล้านปีมาแล้ว การถือกำเนิดขึ้นของ "โฮโม" คาดว่าอยู่ในช่วงเดียวกันกับการเริ่มต้นของการเปลี่ยนแปลงโดยธารน้ำแข็งยุคควอเทอร์นารี อันเป็นจุดเริ่มต้นของยุคน้ำแข็งปัจจุบัน
ทุกสปีชีส์ในสกุลยกเว้น "Homo sapiens" (มนุษย์สมัยใหม่) ได้สูญพันธุ์ไปหมดแล้ว "Homo neanderthalensis" ซึ่งแต่เดิมเชื่อกันว่าเป็นสปีชีส์ที่ใกล้ชิดกับมนุษย์สมัยใหม่มากที่สุด สูญพันธุ์ไปเมื่อ 24,000 ปีที่แล้ว ขณะที่การค้นพบล่าสุดแนะว่าอีกสปีชีส์หนึ่ง "Homo floresiensis" อาจมีชีวิตอยู่จนถึง 12,000 ปีก่อน
กอนาอีฟว์
กอนาอีฟว์ () เป็นเมืองทางตอนเหนือของประเทศเฮติ บนชายฝั่งอ่าวกอนาฟว์ ห่างจากกรุงปอร์โตแปรงซ์ไปทางตะวันตกเฉียงเหนือ 109 ม. เป็นเมืองหลวงของจังหวัดอาร์ตีบอนิต มีประชากร 104,825 คน (ข้อมูลสำรวจประชากรปี ค.ศ. 2003) เป็นเมืองการค้า มีท่าจอดเรือ ส่งฝ้าย กาแฟ และไม้เป็นสินค้าออก ประเทศเฮติประกาศเอกราชที่เมืองนี้เมื่อวันที่ 1 มกราคม ค.ศ. 1804
พระครูประศาสนสิกขกิจ (พริ้ง อินทโชติ)
พระครูประศาสนสิกขกิจ หรือ หลวงพ่อพริ้ง วัดบางปะกอก [นามเดิม (หลวงพ่อ) พริ้ง เอี่ยมทศ] ท่านเกิดเมื่อปี พ.ศ. 2413 ตรงกับสมัย พระบาทสมเด็จพระจอมเกล้าเจ้าอยู่หัว เป็นชาวคลองสาน ฝั่งธนบุรี หรือ จังหวัดธนบุรี ในสมัยนั้น เป็นบุตรของนายเวียน และนางสุ่น เอี่ยมทศ บรรพชาเป็นสามเณรเมื่ออายุ 7 ปี ที่ วัดสิทธาราม ศึกษาพระธรรมวินัยและฝึกฝนวิปัสสนากรรมฐานกับพระมงคลเทพมุนี (พระอาจารย์เอี่ยม)อย่างเคร่งครัด ในปี พ.ศ. 2433บทที่ วัดทองนพคุณ ท่านมีวัตรปฏิบัติที่งดงาม มักออกธุดงควัตรแสวงหาวิเวกไปยังป่าเขาลำเนาไพรเสมอ จึงเป็นที่ศรัทธาเคารพนับถือของชาวบ้านทั่วไป ต่อมาได้มีผู้มานิมนต์ท่านไปเป็นเจ้าอาวาส วัดบางปะกอก เกียรติคุณของท่านยิ่งได้รับความเชื่อถือมากขึ้นอีก เมื่อพลเรือเอกพระเจ้าบรมวงศ์เธอ กรมหลวงชุมพรเขตอุดมศักดิ์ พระราชโอรสใน พระบาทสมเด็จพระจุลจอมเกล้าเจ้าอยู่หัวได้มาเป็นศิษย์ของท่าน ทำให้บรรดาทหารเรือส่วนใหญ่เลื่อมใสมาสักการะท่านเป็นจำนวนมาก ท่านได้รับพระราชทานสมณศักดิ์เป็น พระครูประศาสนสิกขกิจ
วัตถุมงคลที่ท่านปลุกเสกมีหลายอย่าง คือ
หลวงพ่อพริ้ง ท่านมรณภาพเมื่อปี พ.ศ. 2490 ตรงกับสมัยรัชกาลที่ 8 รวมสิริอายุได้ 83 ปี นับพรรษาที่บวชได้ 63 พรรษา
มาสค์ไรเดอร์ ฮิบิกิ (ดีเคด)
เป็นนักท่องเที่ยวตามธรรมชาติ โดยจะมี อาสุมุ ที่เป็นลูกศิษย์ คอยติดตามไปด้วย นิสัยของฮิบิกิ คือ ขี้เกียจไม่ค่อยสนใจศิษย์ เหตุที่เป็นเพราะ
เขาแปลงร่างเป็น"อสูร"มากไป โดยร่างกายของเขาได้เปลี่ยนเป็น กิวคิ อสูรมากาโม่ในตำนาน เขาพยายามที่จะปกปิดตัวจริงเอาไว้ เพื่อไม่ให้
อาสุมุได้รับลูกหลงไปด้วย แต่เขาก็ได้สืบทอดพลังของ ฮิบิกิ ให้อาสุมุโดยสมบูรณ์แล้ว ภายในตอนหลังฮิบิกิได้ถูก อาสุมุ สังหารไปในที่สุด
ลูกศิษย์คนเดียวของ ฮิบิกิ คอยติดตาม ฮิบิกิ ไปตลอดไม่ว่าที่ไหนก็ตาม อาสุมุ เป็นเด็กผู้ชายที่ซื่อสัตย์และเมตตามาก เขาพยายามสุดความ
สามารถที่จะเป็น อสูร โดยเขาไม่สนว่า ฮิบิกิ จะว่ายังไงกับเขา จนอาสุมุ ก็ได้ เป็น อสูร ตามที่ตัวเองใฝ่ฝัน
ร่างไฟนอลฟอร์มของฮิบิกิโดยถูกใช้การ์ดไฟนอลฟอร์มไรด์โดย ฮิบิกิ องเคคิ มีต้นแบบมาจากกลองในตอนใช่ท่าไม้ตายของ ฮิบิกิ มีความ
สามารถคือ ใช้วางไว้ที่เป้าหมายแล้วใช้ไม้กลองตี
หลวงพ่อจง พุทฺธสโร
หลวงพ่อจง พุทฺธสโร หรือพระอธิการจง พุทฺธสโร อดีตเจ้าอาวาสวัดหน้าต่างใน(6 มีนาคม พ.ศ. 2415—17 กุมภาพันธ์ พ.ศ. 2508)
ท่านเกิดเมื่อเดือน มีนาคม พ.ศ. 2415 ตรงกับต้นรัชสมัยพระบาทสมเด็จพระจุลจอมเกล้าเจ้าอยู่หัว บิดาชื่อ ยอด มารดาชื่อ ขริบ เป็นชาวอำเภอบางไทร จังหวัดพระนครศรีอยุธยา เมื่ออายุ 11 ปี บิดาได้จัดการบรรพชาเป็นสามเณรให้ที่ วัดหน้าต่างในครั้นอายุครบ 21 ปี ได้ทำการอุปสมบท โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์อินทร์ วัดหน้าต่างนอก เป็นพระกรรมวาจาจารย์ และพระอาจารย์โพธิ์ วัดหน้าต่างใน เป็นพระอนุสาวนาจารย์ ได้รับฉายาว่า พุทฺธสโรอุปสมบทแล้วอยู่จำพรรษาที่วัดหน้าต่างใน เพื่อศึกษาพระธรรมวินัยและวิปัสสนากรรมฐาน ตลอดจนวิทยาคมต่างๆ กับหลวงพ่อสุ่นและพระอาจารย์โพธิ์ ซึ่งในสมัยนั้น พระสงฆ์สองรูปนี้มีชื่อเสียงเป็นที่นับถือกันอย่างกว้างขวาง ต่อมาอีกระยะหนึ่งท่านจึงย้ายไปจำพรรษาอยู่ที่ วัดหน้าต่างนอก ในปี พ.ศ. 2450 ท่านได้รับการแต่งตั้งเป็นเจ้าอาวาสวัดหน้าต่างนอก ท่านถึงแก่มรณภาพเมื่อวันที่ 17 กุมภาพันธ์ พ.ศ. 2508 ตรงกับรัชสมัยพระบาทสมเด็จพระปรมินทรมหาภูมิพลอดุลยเดช รวมสิริอายุได้ 92 ปี บวชพระมาได้ 71 พรรษา บวชเณรมาได้ 76 ปี ดำรงตำแหน่งเจ้าอาวาสวัดหน้าต่างนอกได้นานถึง 58 ปี
เทริยากิเบอร์เกอร์
เทริยากิเบอร์เกอร์ () เป็นรายการอาหารประจำในร้านอาหารจานด่วน ร้านแฮมเบอร์เกอร์
อาหารชนิดนี้เกิดขึ้นใน ค.ศ. 1973 โดยมอสเบอร์เกอร์ ร้านเบอร์เกอร์ในประเทศญี่ปุ่น ปัจจุบันมีสาขาในประเทศไทย คำว่า "เทริยากิ" หมายถึงตัวซอสที่มีรสหวาน ทำจากถั่วเหลืองและเนื้อปลา ส่วนผสมของซอสอาจแตกต่างกันไปตามสูตรของผู้ปรุง ซอสเทริยากิเป็นซอสที่สามารถซึมเข้าไปในเนื้อ ให้รสเย้ายวนใจ ผักกาดหอมถูกกำหนดให้ใช้เป็นสูตรต้นตำรับสำหรับเทริยากิเบอร์เกอร์ โดยนายซาการูดะ ผู้ก่อตั้งมอสเบอร์เกอร์ เนื้อที่ใช้ปรุงเป็นเทริยากิเบอร์เกอร์ มีได้หลายอย่าง เช่น เนื้อเบอร์เกอร์ เนื้อชิ้นไก่ เนื้อเบอร์เกอร์ไก่ เนื้อเบอร์เกอร์หมู
เริ่มจากการเป็นเมนูแบบจำกัดเวลา ใน ค.ศ. 1989 ต่อมาถูกบรรจุเป็นรายการปกติในปี 2007 ในญี่ปุ่น ในฮ่องกงและมาเก๊า มีชื่อเรียกว่า โชกุนเบอร์เกอร์ และมีเมนูแบบใส่ไข่ดาวเรียก โชกุนเบอร์เกอร์วิทเอ็ก ในสิงคโปร์ เรียกชิกเกนแมคกริล ในประเทศไทย เรียกว่า ซามูไรเบอร์เกอร์
ตราประธานาธิบดีสหรัฐ
ตราประธานาธิบดีสหรัฐ () เป็นตราที่ใช้บนหนังสือโต้ตอบจากประธานาธิบดีสหรัฐไปถึงรัฐสภาสหรัฐ และใช้เป็นเครื่องหมายแทนความเป็นประธานาธิบดี รูปตรงกลางออกแบบตามมหาลัญจกรสหรัฐ ถือเป็นตราอาร์มอย่างเป็นทางการสำหรับตำแหน่งประธานาธิบดีสหรัฐ และใช้บนธงประธานาธิบดีสหรัฐ
ตราประธานาธิบดีนี้พัฒนาขึ้นด้วยประเพณีผ่านห้วงเวลายาวนาน ก่อนจะกำหนดไว้ในกฎหมาย ความเป็นมาแต่แรกเริ่มของตราดวงนี้ยังไม่อาจชี้ชัดได้ ประวัติการนำมาใช้งานสามารถย้อนหลังไปได้ถึง ค.ศ. 1850 เป็นอย่างน้อย แต่น่าจะมีการใช้งานมายาวนานกว่านี้อีก รูปลักษณ์พื้นฐานของตราดวงนี้มีขึ้นเพราะรัทเทอร์ฟอร์ด บี. เฮส์ ประธานาธิบดีคนแรกที่นำตรานี้มาใช้ในเทียบเชิญของทำเนียบขาวเมื่อ ค.ศ. 1877 ส่วนรูปแบบที่ตายตัวแล้วนั้นมีอายุย้อนหลังไปถึง ค.ศ. 1945 เมื่อประธานาธิบดีแฮร์รี เอส. ทรูแมน กำหนดไว้ในคำสั่งของฝ่ายบริหารที่ 9646 นับแต่นั้นตราได้รับการเปลี่ยนแปลงรูปลักษณ์ 2 ครั้ง คือ ใน ค.ศ. 1959 เพิ่มดาวดวงที่ 49 เข้าไป เพราะสหรัฐได้รัฐใหม่ คือ อะแลสกา และ ใน ค.ศ. 1960 เพิ่มดาวดวงที่ 50 เพราะได้รัฐใหม่ คือ ฮาวาย
โจอี้ เชิญยิ้ม
โจอี้ เชิญยิ้ม (เกิด 28 ธันวาคม พ.ศ. 2511) เป็นนักแสดงตลกของไทยสัญชาติกานา มีชื่อจริงว่า มูซา อามิดู จอห์นสัน (Johnson Amidou ) เกิดที่กรุงอักกรา ประเทศกานา เคยเป็นนักฟุตบอลอาชีพมาก่อน โดยเป็นผู้รักษาประตูของทีมชาติกานาชุดเยาวชนอายุต่ำกว่า 17 ปี และเคยเป็นนักฟุตบอลอาชีพเล่นในลีกของมาเลเซียกับสโมสรเซอลาโงร์ จากนั้นได้รับการชวนจากเพื่อนให้ย้ายไปเตะที่สิงคโปร์ แต่ทว่าด้วยค่าครองชีพที่สูง เลยตัดสินใจเดินทางมาสู่ประเทศไทยในปี พ.ศ. 2542
ในประเทศไทย เริ่มจากการคัดตัวผู้เล่นกับสโมสรโรงงานยาสูบ ระหว่างที่รอคัดตัวอยู่นั้น เพื่อนได้ชวนให้เปิดร้านค้าขาย แต่ไม่ประสบความสำเร็จ ต่อมาได้พบและรู้จักกับ เทพ โพธิ์งาม ที่กำลังมีโครงการจะหานักแสดงตลกที่เป็นชาวต่างชาติอยู่แล้ว จึงได้มีโอกาสแสดงครั้งแรกกับ ภาพยนตร์เรื่อง "ดึก ดำ ดึ๋ย" ในปี พ.ศ. 2546 จึงเป็นที่รู้จัก และทำให้ยุติอาชีพนักฟุตบอลไปโดยปริยาย เนื่องจากมีโอกาสได้เล่นภาพยนตร์และละครโทรทัศน์หลายเรื่อง อาทิ "บางรักซอย 9", "เท่ง โหน่ง คนมาหาเฮีย", "โป๊ะแตก" และ "มือปืนดาวพระเสาร์" เป็นต้น และกลายเป็นหนึ่งในสมาชิกคณะเชิญยิ้มในปัจจุบัน รวมทั้งได้แสดงเป็นตัวประกอบในภาพยนตร์กังฟูเรื่อง "The Medallion" ("เฉินหลง ฟัดอมตะ") ในปี พ.ศ. 2546 ที่นำแสดงโดย เฉินหลง อีกด้วย
ชีวิตส่วนตัวเคยแต่งงานมาแล้วครั้งหนึ่งกับหญิงชาวไทยเมื่อปี พ.ศ. 2552 แต่ได้เลิกกันในเวลาต่อมา
วัดนวลนรดิศวรวิหาร
วัดนวลนรดิศวรวิหาร หรือเรียกสั้น ๆ ว่า วัดนวลนรดิศ เป็นวัดไทย ประเภทพระอารามหลวง ชั้นตรี อยู่ที่คลองบางกอกใหญ่ด้านตะวันตก ตรงกันข้ามวัดประดู่ฉิมพลี แต่มีคลองกั้นกัน ในแขวงปากคลอง เขตภาษีเจริญ กรุงเทพมหานคร
วัดนวลนรดิศวรวิหาร เดิมเป็นวัดโบราณ และร้างมานานมาก เชื่อว่าสร้างในสมัยกรุงศรีอยุธยา แต่ปราศจากพยานหลักฐานในเรื่องนี้ มีชื่อดั้งเดิมว่า "วัดมะกอกใน" คู่กับ "วัดมะกอกนอก" ที่ปัจจุบันคือ วัดอรุณราชวราราม สาเหตุที่ได้ชื่อนี้เพราะตั้งอยู่ริมฝั่งคลองบางกอกใหญ่ ครั้งปลายรัชกาลพระบาทสมเด็จพระปรมินทรมหาจักรีบรมนาถ เจ้าคุณพระราชพันธุ์ (นวล) ผู้เป็นภริยาเจ้าพระยาอัครมหาเสนา (บุนนาค) และเป็นพระภคินีของสมเด็จพระอมรินทราบรมราชินี พระมเหสีพระบาทสมเด็จพระปรมินทรมหาจักรีบรมนาถ ได้บูรณะวัดมะกอกในอันร้างดังกล่าว โดยให้ เจ้าพระยาพระคลัง (ดิศ บุนนาค) ผู้เป็นบุตร รับผิดชอบ
เจ้าพระยาพระคลัง (ดิศ บุนนาค) เข้าบูรณะวัดมะกอกใน หลังเขาได้บูรณะวัดประยูรวงศาวาสเสร็จใน พ.ศ. 2379 ต่อมา พระบาทสมเด็จพระปรเมนทรมหามงกุฏพระราชทานนาม "นวลนรดิศวรวิหาร" ให้แก่วัดมะกอกใน เพื่อระลึกถึงเจ้าคุณพระราชพันธุ์ (นวล)
ในรัชกาลถัดมา ได้มีการบูรณะวัดนวลนรดิศวรวิหารอีกหลายครั้ง ซึ่งปรากฏหลักฐานอย่างน้อยสองครั้ง ครั้งแรกอยู่ในความรับผิดชอบของ เจ้าพระสุรวงศ์ไวยวัฒน์ (วร บุนนาค) และเจ้าพระยาภาสกรวงศ์ (พร บุนนาค) และครั้งที่สอง ดำเนินการโดย พระสาสนานุรักษ์ (ทิม รตนโชติ) เจ้าอาวาส และมีรายละเอียดการปฏิสังขรณ์อย่างพิสดารลงพิมพ์ในราชกิจจานุเบกษาด้วย ในสมัยหลัง ๆ ก็มีการบูรณะอีกหลายครั้ง
Public hearing
Public hearing อาจหมายถึง
พระเจ้าหม่องหม่อง
พระเจ้าหม่องหม่อง หรือ พระเจ้าพองกาซาหม่องหม่อง (, , ; 12 กันยายน ค.ศ. 1763 - 11 กุมภาพันธ์ ค.ศ. 1782) เป็นพระโอรสองค์หนึ่งในพระเจ้ามังลอก หรือพระเจ้านองดอจี พระราชโอรสพระองค์โตในพระเจ้าอลองพญา ปฐมกษัตริย์ราชวงศ์คองบอง
เมื่อพระเจ้ามังระสวรรคตลงอย่างกะทันหันในปี พ.ศ. 2319 หม่องหม่อง ซึ่งเป็นเจ้าเมืองพองกา ซึ่งมีพระชันษาเพียง 18 ชันษา เมื่อพระเจ้าจิงกูจา หรือพระเจ้าเซงกูเมง ได้เสด็จไปกระทำการสักการะเจดีย์และพระพุทธรูปนอกกรุงอังวะ หม่องหม่องและขุนนางรวมถึงกำลังทหารจำนวนหนึ่ง (รวมถึงอะแซหวุ่นกี้ด้วย) ได้กระทำการยึดอำนาจแล้วสถาปนาตนเองขึ้นเป็นกษัตริย์
แต่ทว่าอยู่ในอำนาจได้เพียงแค่ 7 วันเท่านั้น ปโดงเมง เจ้าเมืองปโดง ซึ่งเป็นพระโอรสพระองค์หนึ่งของพระเจ้าอลองพญา ก็ยกทัพเข้ามาทำการปราบปราม พร้อมทั้งกำจัดกลุ่มผู้ที่สนับสนุนทั้งหม่องหม่องและพระเจ้าจิงกูจาด้วยการประหารชีวิต แล้วปราบดาภิเษกตนเองขึ้นครองราชย์เป็น พระเจ้าปดุง ในปี พ.ศ. 2325
เมแทบอลิซึมของโปรตีน
เมแทบอลิซึมของโปรตีน () ประกอบด้วย ขบวนการทางชีวเคมีต่าง ๆ ซึ่งเกี่ยวข้องกับการสังเคราะห์โปรตีนและกรดอะมิโน และการสลายโปรตีนโดยแคแทบอลิซึมแคแทบอลิซึมของโปรตีนเป็นขบวนการซึ่งโปรตีนถูกสลายเป็นกรดอะมิโน เรียกว่า การสลายโปรตีน และต่อเนื่องไปยังการย่อยสลายกรดอะมิโน
การสังเคราะห์กรดอะมิโน
การสังเคราะห์กรดอะมิโน () กรดอะมิโนเป็นสารประกอบไนโตรเจนชนิดหนึ่ง พืชและสัตว์จึงต้องนำเอา ไปสังเคราะห์เป็นกรดอะมิโนกลูตาเมทและกลูตามีน กรดอะมิโนพื้นฐานในธรรมชาติมีอยู่ 20 ตัว พืชและแบคทีเรียสามารถสังเคราะห์ได้ทั้งหมด 20 ตัว มนุษย์และสัตว์เลี้ยงลูกด้วยนมสังเคราะห์ได้เพียงประมาณ 10 ตัวเท่านั้น
กรดอะมิโนไม่จำเป็น คือ กรดอะมิโนที่ร่างกายมนุษย์สามารถสังเคราะห์เองได้ ได้แก่:
กรดอะมิโนสังเคราะห์จาก α-คีโตแอซิท ผลผลิตที่ได้คือ อะมิโนแอซิท ซึ่งส่วนใหญ่เป็น กลูตาเมท เอ็นไซม์ที่ใช้เร่งปฏิกิริยานี้คือ aminotransferace
กลูตาเมท สังเคราะห์มาจาก ทำปฏิกิริยากับ α-คีโตกลูตาเรท
เมื่อได้กลูตาเมทแล้ว เอ็นไซม์ glutamine synthetase เร่งปฏิกิริยาเติม แอมโมเนียมไอออนเข้าไป จะได้ผลผลิตเป็น กลูตามีน
กลูตาเมทยังเป็นสารเริ่มต้นในการสังเคราะห์ โพรลีน และ อาร์จินีนอัตราเร็วในการสังเคราะห์ ขึ้นกับปริมาณและแอคติวิตีของ เอ็นไซม์ ในวิถีการสังเคราะห์ ปฏิกิริยาที่ผันกลับไม่ได้มักเป็นจุดควบคุมที่สำคัญ รวมถึง ตัวกรดอะมิโนซึ่งเป็นผลผลิตสุดท้ายเองก็มักไปมีผลการยับยั้งการสังเคราะห์
โตแล้วต้องโต๋
โตแล้วต้องโต๋ เป็นภาพยนตร์ไทยเข้าฉายเมื่อวันที่ 11 กรกฎาคม 2535 สร้างโดยบริษัท ไท เอ็นเตอร์เทนเมนต์ กำกับการแสดงโดย พีรศิน, สถาพร นำแสดงโดย จิรายุส วรรธนะสิน ภารดา บุญมี ปัทมภรณ์ ปิ่นทอง
กิ๊ก หรือ อังกฤษ ชายหนุ่มรูปหล่อมาดเซอร์ ครีเอทีฟไฟแรงของบริษัทโฆษณาแห่งหนึ่ง เขามีพีสาวที่ได้แต่งงานกับชาวอเมริกันและย้ายไปอยู่ที่นั่นมีลูกสาวคนหนึ่งชื่อคาเรนและเธอตั้งชื่อเล่นว่ากิ๊กตามน้องชายของเธอ เมื่อครั้งพี่สาวของกิ๊กและครอบครัวได้กลับมาเยี่ยมเมืองไทย เหตุไม่คาดฝันก็เกิดขึ้นนั่นคือพี่สาวของกิ๊กและสามีประสบอุบัติเหตุทางรถยนต์เสียชีวิตทั้งคู่ คาเรนในฐานะของหลานสาวจึงต้องอยู่ในความดูแลของกิ๊กจนกว่าจะติดต่อญาติของคาเรนที่อเมริกามารับตัวไป เนื่องด้วยคาเรนเป็นเด็กที่ถูกเลี้ยงมาอย่างตามใจ บวกกับการใช้ชีวิตแบบเซอร์ๆ ของกิ๊ก ทำให้ทั้งสองไม่ค่อยจะเข้ากันและมีปัญหาทะเลาะเบาะแว้งกันอยู่ตลอด คาเรนไม่มีความสุขและร้องไห้คิดถึงพ่อแม่บ่อยๆ แต่เมื่อเวลาผ่านไปทั้งสองก็เริ่มหันหน้ามาหากันและใช้ชีวิตอยู่ร่วมกันได้อย่างมีความสุข ต่อมากิ๊กได้พบรักกับเหมียว สาวหูพิการที่ขายดอกไม้อยู่ฝั่งตรงข้ามกับบริษัทโฆษณาของกิ๊ก คาเรนต่อต้านเธออย่างมากเพราะไม่ชอบที่เหมียวหูพิการและตอนนี้เธอเหลือน้ากิ๊กอยู่เพียงคนเดียวจึงไม่อยากให้ใครมาแย่งความรักไปจากเธอ แต่เมื่อกิ๊กได้พยายามปรับความเข้าใจกับคาเรนและเหมียวได้พิสูจน์ตัวเอง คาเรนจึงยอมรับเธอในที่สุด ในตอนท้ายของเรื่องญาติทางฝ่ายพ่อของคาเรนได้มาเพื่อรับตัวคาเรนกลับไปอเมริกา คาเรนเศร้าใจมากที่จะต้องจากน้ากิ๊กไป ก่อนจากกันกิ๊กบอกกับคาเรนว่า ถ้าเมื่อใดที่คิดถึงน้า ให้หลับตา แล้วเราก็จะได้พบกัน
เพลงหลับตา (โต๋) ขับร้องโดย นูโวhttp://www.thaifilmdb.com/th/tt00354
สามก๊ก เทพเจ้ากวนอู
สามก๊ก เทพเจ้ากวนอู (; ) เป็นภาพยนตร์ฮ่องกงอิงประวัติศาสตร์ ดัดแปลงจากวรรณกรรมเรื่อง สามก๊ก ในตอนที่กวนอูพาภรรยาของเล่าปี่ฝ่าด่าน 5 ด่านและสังหารขุนพลของโจโฉ 6 นาย นำแสดงโดย ดอนนี่ เยน ซึ่งรับหน้าที่เป็นผู้กำกับคิวแอ๊คชั่นของภาพยนตร์ด้วย กำกับโดยอลัน มัก และเฟลิกซ์ ชอง ออกฉายเมื่อวันที่ 28 เมษายน พ.ศ. 2554 และฉายในประเทศไทยเมื่อวันที่ 14 กรกฎาคม ปีเดียวกัน
ในครั้งนั้น กวนอูติดอยู่กับโจโฉ ที่นครลกเอี๋ยง พร้อมฮูหยินของเล่าปี่ทั้ง 2 รวมทั้ง ฉีหลาน นางสนมคนใหม่ของเล่าปี่ด้วย ฉีหลานกับกวนอูในอดีตเคยมีความสัมพันธ์ทางใจกันมาก่อน โจโฉพยายามเกลี้ยกล่อมให้กวนอูมาอยู่กับตน ด้วยการเสนอให้กวนอูสังหารงันเหลียง ทหารเอกของอ้วนเสี้ยว เพื่อหวังให้เล่าปี่กับอ้วนเสี้ยวแตกกัน แม้กวนอูจะสังหารงันเหลียงได้แล้วก็จริง กวนอูก็ไม่ยอมเปลี่ยนใจ แม้โจโฉจะวางยาปลุกกำหนัดให้กวนอูพยายามข่มขืนฉีหลานก็ไม่สำเร็จ โจโฉจำต้องยอมปล่อยตัวฮูหยินทั้ง 2 รวมทั้งกวนอูและฉีหลานไปหาเล่าปี่แต่โดยดี แต่ทว่าบรรดาเหล่าที่ปรึกษาและขุนพลของโจโฉกลับเห็นต่างออกไป รวมทั้งพระเจ้าเหี้ยนเต้ด้วย กวนอูจึงต้องเผชิญกับนายหน้าแต่ละด่านของโจโฉ ซึ่งต้องสังหารไปแต่ละราย ๆ
กวนอู ถูกสั่งประหารชีวิตด้วยการตัดหัว โดย ซุนกวน และส่งศีรษะมาให้แก่ โจโฉ ขงเบ้งรำลึกถึงวีรกรรมและความกล้าหาญของกวนอูที่เคยประสบมาเมื่อ 20 ปีก่อน ด้วยการจัดตั้งศาลและงานพิธีศพอย่างยิ่งใหญ่ โดยรู้เสมอว่า กวนอู คือ หมาป่าในร่างลูกแกะ
"The Lost Bladesman" เมื่อเปิดตัวสามารถทำรายได้ 40 ล้านดอลลาร์สหรัฐ ในการฉายที่จีนแผ่นดินใหญ่ โดยทิ้งห่างภาพยนตร์ที่ได้อันดับสองขาดลอย ขณะที่ในการเปิดฉายที่ฮ่องกง ก็เปิดตัวเป็นอันดับ 2 ด้วยรายได้ 781,250 ดอลลาร์สหรัฐ โดยแพ้ให้กับภาพยนตร์จากฮอลลีวูดเรื่อง "Thor" เท่านั้น และต้องสู้กับกระแสภาพยนตร์อีโรติกแบบสามมิติเรื่อง "3D Sex and Zen" ที่มาแรงด้วย
ดอนนี่ เยน หรือ เจิ้น จื่อตัน นักแสดงนำในบทกวนอู ได้รับเสียงวิจารณ์ว่า ตัวเตี้ยเกินไปที่จะรับบทนี้ แต่ว่าเจ้าตัวก็ไม่สน โดยกล่าวว่า ประเด็นที่แท้จริงอยู่ที่ฝีมือการแสดง หาใช่ส่วนสูงไม่
ชีวิต เสรีภาพ และการเสาะแสวงหาความสุข
"ชีวิต เสรีภาพ และการเสาะแสวงหาความสุข" () เป็นหนึ่งในวลีที่โด่งดังที่สุดในเอกสารคำประกาศอิสรภาพสหรัฐอเมริกา และบางส่วนยกย่องให้เป็นหนึ่งในประโยคที่ประดิษฐ์ขึ้นมาดีที่สุดและมีอิทธิพลมากที่สุดในประวัติศาสตร์ภาษาอังกฤษ มุมมองทั้งสามด้านนี้ถูกระบุไว้ว่าเป็น "สิทธิที่ไม่อาจโอนให้กันได้"
ช่วงคริสต์ศตวรรษที่ 17 พระและนักปรัชญา ริชาร์ด คัมเบอร์แลนด์ (Richard Cumberland) เขียนขึ้นใน ค.ศ. 1672 โดยสนับสนุนว่าความเป็นอยู่ที่ดีของเพื่อนมนุษย์นั้นสำคัญต่อ "การเสาะแสวงหาความสุขของเราเอง" (pursuit of our own happiness) จอห์น ล็อก เขียนใน "A Letter Concerning Toleration" ไว้ว่า "สิทธิส่วนบุคคลที่ผมเรียกว่า ชีวิต เสรีภาพ สุขภาพ และความเกียจคร้านทางกาย และการถือครองวัตถุนอกกาย..." ล็อกเขียนในผลงาน "Essay Concerning Human Understanding" ใน ค.ศ. 1693 ว่า "ความสมบูรณ์สูงสุดของธรรมชาติทางปัญญาอยู่ที่การแสวงหาความสุขที่แท้จริงและมั่นคงอย่างระมัดระวังและอย่างต่อเนื่อง"
ล็อกไม่เคยเชื่อมโยงสิทธิธรรมชาติเข้ากับความสุข แต่ใน ค.ศ. 1693 ผู้ต่อต้านทางปรัชญาของล็อก ก็อทท์ฟรีด วิลเฮล์ม ไลบ์นิซ ได้เชื่อมโยงทั้งสองเข้าด้วยกันในผลงาน "Codex Iuris Gentium" หนังสือ "The Religion of Nature Delineated" ใน ค.ศ. 1722 ของวิลเลียม วอลลาสตัน อธิบายถึง "นิยามที่ถูกต้องที่สุด" ของ "ศาสนาธรรมชาติ" ว่าเป็น "การแสวงหาความสุขโดยการปฏิบัติตามหลักเหตุผลและความจริง" ในหนังสือแปลเป็นภาษาอังกฤษจากผลงาน "Principles of Natural and Politic Law" (หลักการกฎหมายธรรมชาติและการเมือง) ของ Jean Jacques Burlamaqui ใน ค.ศ. 1763 ยกย่อง "การแสวงหาอันสูงส่ง" ของ "ความสุขที่แท้จริงและมั่นคง"
ในมาตราที่หนึ่งและที่สองของคำประกาศสิทธิรัฐเวอร์จิเนีย ซึ่งมีการลงมติยอมรับอย่างเป็นเอกฉันท์โดยการประชุมใหญ่ผู้แทนรัฐเวอร์จิเนีย เมื่อวันที่ 12 มิถุนายน ค.ศ. 1776 และเขียนขึ้นโดยจอร์จ เมสัน มีข้อความดังนี้
ที่ว่ามนุษย์ทุกคนมีเสรีและอิสระเท่าเทียมกันตามธรรมชาติ และดำรงไว้ซึ่งสิทธิบางประการอยู่ในตัว ซึ่ง เมื่อพวกเขาเข้าไปอยู่ในสภาพแวดล้อมของสังคม พวกเขาเหล่านี้ ไม่อาจ ไม่ว่าจะโดยวิธีการใด กีดกันหรือขจัดลูกหลานของพวกเขาไปได้ กล่าวคือ ความเพลิดเพลินในชีวิตและเสรีภาพ ด้วยความหมายของการได้มาและถือครองทรัพย์สิน การแสวงหาและการได้รับความสุขและความปลอดภัย
เบนจามิน แฟรงคลินเห็นด้วยกับโทมัส เจฟเฟอร์สันในสบประมาณการคุ้มครอง "ทรัพย์สิน" ว่าเป็นเป้าหมายของรัฐบาล มีบันทึกว่า แฟรงกลินเห็นว่าทรัพย์สินเป็น "สัตว์สังคม" และดังนั้น เขาจึงเชื่อว่าควรจะเรียกภาษีจากทรัพย์สินเป็นหนทางในการจัดหาเงินแก่ประชาสังคม คำประกาศอิสรภาพสหรัฐอเมริกา ซึ่งส่วนใหญ่ร่างขึ้นโดยเจฟเฟอร์สัน ได้รับการลงติรับโดย สภาภาคพื้นทวีปที่สอง เมื่อวันที่ 4 กรกฎาคม ค.ศ. 1776 ข้อความในส่วนที่สองของคำประกาศอิสรภาพปรากฏดังนี้
เราถือว่าความจริงต่อไปนี้เป็นสิ่งที่ประจักษ์แจ้งอยู่ในตัวเอง นั่นคือ มนุษย์ทุกคนถูกสร้างขึ้นมาอย่างเท่าเทียมกัน และพระผู้สร้างได้มอบสิทธิบางประการที่จะเพิกถอนมิได้ไว้ให้แก่มนุษย์ ในบรรดาสิทธิเหล่านั้นได้แก่ ชีวิต เสรีภาพและการเสาะแสวงหาความสุข
แนวการวิเคราะห์ที่แตกต่างออกไปว่าด้วยจุดกำเนิดของวลีนี้เสนอโดย แกรี่ วิลส์ ในหนังสือ "Inventing America: Jefferson's Declaration of Independence" วิลส์แย้งว่า "การแสวงหาความสุข" นั้นไม่ได้หมายถึงทรัพย์สินหรือความสุขส่วนบุคคล แต่เป็นความสุขของส่วนรวม เขาย้อนแนวคิดที่ว่าการแสวงหาความสุขของสาธารณะของรัฐบาลนั้นอยู่ในแนวคิดของสิทธิอันโอนให้แก่กันไม่ได้ของมนุษย์ของฟรานซิส ฮัทชีสัน มิใช่จอห์น ล็อก